Niokolo-Koba nasjonalpark

Niokolo-Koba nasjonalpark ligger sørøst i Senegal, på grensen til Guinea. Parken omfatter 913 000 hektar. Den ble fredet som viltreservat i 1926, som nasjonalpark i 1954 og utvidet fire ganger på 1960-tallet. Den har vært verdensarvområde siden 1981.

Parken ligger på en elveslette med høyder opptil 200 moh, på begge sider av Gambiaelva, som i flomperiodene dekker elveslettene. Landskapet preges av savanner og noe skog. Parken har et rikt dyreliv, med elefanter, løver, leoparder, sjimpanser, bavianer, flodhester og den store kjempeeland (Taurotragus derbianus).

Parken ble i 2007 oppført på listen over truede verdensarvsteder, på grunn av krypskytteri og planene om å bygge en dam oppstrøms for parken som vil forstyrre de regelmessige oversvømmelsene som er en forutsetning for økosystemet.

 Eksterne lenker 

 UNEP World Conservation Monitoring Centre: faktaark
 Danger decision

Kategori:verdensarven i Senegal
Kategori:Nasjonalparker i Senegal
Kategori:Verneområder opprettet i 1926